
ProME MINISTER 


Cvelur. Wever- Crocs; 
SECRETARIO DI ESTADO VAN HUFFELEN 


LO PARTICIPA NA SEMINARIO 
"HENDE MUHENAN FUERTE” 

E siman entrante Secretario di Estado Alexandra van Huffelen 
ta bishitando nos islanan Aruba, Corsou y Sint Maarten pa algun 
encuentro cu ciudadanonan, voluntarionan y empresarionan. 
Durante su estadia cortico na Aruba, Secretario di Estado van 
Huffelen ta participa na un semiario organisa pa Gobierno di 
Aruba y Universidad di Aruba. E seminario aki ta hiba e titulo 
di 'Hende Muhenan Fuerte”. 


E seminario aki ta conta cu un programa sigur hopi bon hinca 
den otro, na unda cu varios di nos hende muhenan fuerte cu 
posicionnan clave den nos comunidad, lo elabora riba diferente 
tema sumamamente intresante. Tambe lo tin dos panel pa 


A Y $1 
FA 
Pae | 
x 3 MC. | 
y ——r 
. etn A= a e a ic ama: d idt 
D 
^ y 
Y 


n 


pe: 


debati riba diferente topico y rol di nos hende muhenan den 
liderazgo. 


Gobierno di Aruba ta extende un invitacion na tur nos hende 
muhenan y nos hende hombernan pa sintonisa e seminario en 
bibo a traves di Tele Aruba diamars 24 di mei di 10.00 am pa 
12.00pm. 


Prome Minister Evelyn Wever-Croes a enfatisa cu pa Aruba 
e seminario aki ta algo grandi sigur, mirando e rol asina 
importante cu nos hende muhenan tin aki na Aruba den ultimo 
tempo. 

Xiomara Croes - Williams, Voorzitter di Algemene Rekenkamer: 


APERTURA DI CAROSAI EXITOSO CU 
ASISTENCIA DI VARIOS PARTICIPANTE 
INTERNACIONAL 


n 


Ail asinna 
E siman aki a tuma luga e apertura oficial di e di 12 congreso 
CAROSAI, cu a conta cu presencia di diferente dignitario di 
diferente pais. Sra. Croes — Williams, Voorzitter di Algemene 
Rekenkamer y alabes Voorziter di CAROSAI pa e proximo 3 
afianan, a expresa cu tur cos a bay bon cu e apertura di e 
congreso y a splica un tiki di locual lo tuma luga e siman aki. 


seran Z. 


Na apertura di e congreso CAROSAI a conta cu presencia di 
Gobernador, Prome Minister, y diferente Parlamentario. Banda 
di diferente discurso, tambe a tuma luga un ‘Parada di Bandera’ 
cu banderanan di e 23 paisnan cu ta forma parti di CAROSAI. 
Mas durante dia, a inicia cu e "panel discussions", sra. Croes 
- Williams a splica. 


E congreso a inicia un dia anterior, esta diadomingo cu un 
actividad di bon bini, dialuna a tuma luga e apertura oficial y 
lo sigui cu diferente sesion diamars y diaranson, pa despues 
clausura e congreso diahuebs. "Te ainda tur cos a bay hopi bon 
y ta contento di mira tanto hende di afo asisti e congreso unda 
cu nan ta haya tambe un poco sabor di nos calor di Aruba," 
sra. Williams a expresa. 


Representante di Supreme Audit Institutions (SAI) di Brazil, cu 
proximamente lo bira e voorziter di INTOSAI na november, a 
comenta cu e miho cos di Aruba ta su hendenan. 


Terminando, sra. Croes - Williams a bisa cu el a keda sumamente 
contento pa tende e expresionnan aki, cual ta mustra cu banda 
di cu ta trata temanan hopi interesante, importante y serio, 
tambe ta duna tur e bishitantenan un toke di e calor Arubiano 
y di e bunita isla di Aruba. 

Prome Minister Evelyn Wever-Croes: 


En conexion cu campana di conscientisacion di presion halto 


PROME MINISTER A CHECK SU PRESION Y A 


CONOCE SU NUMBERNAN 


Riba Dia Internacional di Hipertension, 17 di mei, Ministernan 
di Gabinete Wever-Croes a uni nan mes na e campaña 
'Conoce bo Number' di Departamento di Salud Publico Aruba 
(DVG) hunto cu IBISA. Un programa di salud cu ta basa riba 
prevencion di consecuencianan medico cu por surgi di presion 
halto si un persona no ricibi tratamento. 


Diamars mainta, Ministerio di Salubridad, a organisa un dia 
specialna Bestuurskantoor pa duna Ministernan yempleadonan 
di e oportunidad pa pasa check nan presion. Docter Gerrit 
Croes y señora Dahariana Evertsz di Health Promotions a 
tuma presion di ministernan. Prome Minister Evelyn Wever- 
Croes a wordo atendi e mainta aki pa colega di Partido MEP, 
Docter Gerrit Croes. Premier ta contento cu el a Conoce su 
Numbernan cu ta 110-80 cu ta un indicacion cu nos Prome 
Minister ta bon di salud pa loke ta trata presion. 


Prome Minister ta haci un yamada na cada ciudadano pa ta 
consciente di su number y check presion debidamente. "Ta 
importante pa nos check nos presion y sa e numbernan di 
nos presion pa asina keda gosa di un bida saludabel", Prome 
Minister a enfatisa. 


Diomors 17 Mei 2022 


SECRETARIA DI ESTADO VAN HUFFELEN 
TA BISHITA ARUBA, CURACAO Y SINT 
MAARTEN PA TOPA CU CIUDADANONAN 


Secretaria di Estado Alexandra van Huffelen di Relacionnan 
di Reino lo ta bishitando Aruba, Curaçao y Sint Maarten 
di Dialuna 23 di mei pa diabierna 27 di mei pa asina 
encontra cu ciudadanonan, empresarionan, voluntarionan y 
organisacionnan social pa scucha nan preocupacionnan y nan 
soñonan. 


E Secretaria di Estado ta masha entusiasma pa biaha pa e 
islanan y ta expresa: “Apesar cu naturalmente mi lo topa cu 
mandatarionan durante e biahe aki mi enfoke lo ta mas riba sera 
conoci cu e habitantenan di e islanan. Como mandatario nos tey 
pa e hendenan y no lo contrario. Esey ta nifica concretamente 
cu mi no kier combersa solamente cu politiconan. Mi kier 
sera conoci cu e habitantenan y organisacionnan social 
personalmente. Pa scucha kico nan soñonan ta y tambe kico 
nan preocupacionnan ta.” 


Na Aruba e Secretaria di Estado entre otro lo ta combersando 
cu diferente persona na e conferencia di “Women Leadership 
Seminar”. Na Curacao Van Huffelen lo pasa tempo cu 
miembronan di "Vereniging Bedrijfsleven Curacao” (VBC). 
Y por ultimo na Sint Maarten su meta ta pa combersa cu 
hobennan profecional tocante nan ambicionnan. 


Esaki lo ta di dos biaha cu Secretaria di Estado Van Huffelen lo 
ta bishitando e parti aki di Reino desde comienso di su termino. 

Minister Maduro: 
Cultura lo forma parti di apertura di Weganan Escolar WEAruba 2022 

Diabierna ultimo nos Minister Endy Croes a anuncia cu e 
Weganan Escolar WEAruba ta bay cuminsa. Un bunita proyecto 
pa nos hobennan por comparti y competi cu otro, educando nan 
di e balor y e forza cu union ta trece cune. Minister di Cultura 
Xiomara Maduro tabata presente y a hiba palabra. Den su 
discurso e mandatario a yama danki na Minister Endy Croes, 
full e team di IBISA, y na Directiva y Cabesante di scolnan pa 
haci e weganan aki posibel. E parti cultura tambe lo forma parti 
di esaki ya cu e apertura di e Weganan Escolar WEAruba lo ta 
den man di John Freddy Montoya di Departamento di Cultura 
y WEWE cual ta e mascota di WEAruba. Minister di Cultura 
ta desea nos muchanan tur clase di exito den e Weganan 
Escolar WeAruba. Hunto por yega leu den bida y den deporte 
si bo traha duro bo por gana. 

PODER DI MUSEONAN 


Esaki ta e tema di 2022 pa Dia Internacional di Museo cu ta ser 
celebra riba 18 di mei 


Museonan ta un luga di descubrimento incomparabel, ta educa 
nos y habri nos mente pa ideanan nobo, y asina contribui na 
un miho futuro. 


E aña aki ta explora e potencial cu museonan tin pa aporta 
na un cambio positivo den comunidad enfocando riba tres 
aspecto. E poder pa yega na un comunidad sostenibel, e 
poder pa inovacion den digitalizacion y acesibilidad y e poder 
pa fomenta sentido di comunidad pa medio di educacion. 


Museonan ta aliado strategico pa un desaroyo sostenibel 
hunto cu actornan publico, civico y comercial. Atende e retonan 
cu mundo ta confronta den cuido di medio ambiente y frena 
cambio di clima ta necesario pa mehora sostenibilidad di cada 
comunidad. Ciencia tin un papel clave pa distribui informacion 
riba e temanan concerni. E investigacion academcio di 
arkeologo Harold Kelly riba con Aruba su habitantenan a atende 
cu cambio di clima den tempo por yuda garantisa cuminda, 
awa y bibienda den futuro. 


Den e proyecto di MANA, 'Manteniendo Nos Herencia Bibo 
Den Tempo,' ta inclui tecnicanan pa reduci uzo di coriente y 
promove un medio ambiente di trabou mas sano. 


Pa medio di digitalisacion por alcansa y educa publico 
grandi den un forma directo y efectivo. Museonan tambe ta 
aplica digitalisacion pa keda relevante y promove acceso 
na informacion. MANA ta agradecido na Mondriaanfonds di 
Hulanda cu a subsidia un colaborador pa medionan digital cu 
lo desaroya un website nobo y tambe desaroya un programa 
pa su mercadeo digital. 


Pa medio di e coleccion y programanan museonan ta contrubui 
na diferente desaroyo den educacion di comunidad. Door di 
brinda oportunidad di siña na otronan, museonan ta yuda na 
forma un sociedad informa y comprometi loke ta fundeshi di 
democracia di un pais. MANA ta ofrece programanan educativo 
na scolnan y na e publico general. Educacion continuo di ekipo 
di MANA ta yuda brinda mihor servicio na Aruba. Recientemente 
arkeologo Raymundo Dijkhoff a termina un curso internacional 
relaciona cu cuido y conservacion di nos herencia cultural 
sub-acuatico. 


INTERNATIONAL MUSEUM DAY 
The Power of Museums -— 


MANA ta felicita tur museo y nan personal na Aruba y rond 
mundo riba nos Dia Internacional di Museo. Nos ta convenci : Fo 

cu union ta hasi forsa y ta crea e poder pa trece e cambionan £ 
desea rond mundo. COM PRAGUE 2022 

Y HUNTO NOS TA 
CONSTRUI UN 


ECONOMIA MAS 


FUERTE Y 


RESILIENTE 


MINISTER 


Geofrey Wever 


SETAR N.V. TA HACI ENTREGA DI RELATO 
ANUAL CERCA MINISTER GEOFFREY WEVER 


Dialuna 16 di mei 2022 a tuma luga un reunion di e accionistanan 
di Setar N.V. (aandeelhouders vergadering). Durante e reunion, 
Minister di Asuntonan Economico, Comunicacion y Desaroyo 
Sostenibel, Mr. Geoffrey Wever, a ricibi tambe e relato anual 
di Setar N.V. 


Minister Wever ta aplaudi e entrega na tempo di e relato anual, 
danki na e gerentenan y tambe miembronan di e hunta di 
supervision cu a haci esaki posibel. 


Setar N.V. ta keda un compania robusto. Durante e aña di 
pandemia e situacion no tabata facil pa casi ningun compania, 
y Setar no tabata exclui di e grupo aki. Ta danki na maneho 
financiero responsabel y inovacion continuo cu por a supera e 
crisis, cu ya caba por raporta mehoracion den e aña di 2021. Ta 


premira cu 2022 ta bai na un aña sumamente exitoso, caminda 
lo sigui promove e tecnologia y servicio di telecomunicacion. 


Durante 2021 Setar a raporta un entrada netto di AFL 14.7 
miyon. Minister Wever a aproba e cuentanan anual di 2021 y a 
aproba cu Setar N.V. ta paga su unico accionista, cual ta Land 
Aruba, un dividendo di Afl 5.5 miyon over di e aña 2021. 


Setar ta continua di ta un contribuidor importante na e economia 
di Aruba, brindando e servicio y desaroyo tecnologico di 
comunicacion. Den e era moderno, conexion ta mas importante 
cu nunca. En conexion cu Dia di Telecomunicacion, 17 di mei 
2022, Minister Wever ta gradici tur e profesionalnan cu ta 
labora duro tur dia pa mantene e conexion aki posibel. 

2022 CU E META PA 

amoinvesos ENGRANDECE 
ENSENANSA Y 
NO LAGA NIUN 
MUCHA ATRAS 


MINISTER 


KEN TA WEWE? 


E mascota di weganan Escolar 2022 


WeWe ta e mascota oficial di WE Aruba 2022. WeWe ta mg 
respresenta e prikichi di Aruba cual ta un di e parhanan cu ta — S - e 
pertenece na e flora y fauna di Aruba. Tambe WeWe ta alegre 
y ta gusta hunga cu muchanan di diferente scol na Aruba. E 
punta di WeWe su hala ta color roos y ta representa e mucha 
muhenan di diferente scol cu ta participando den WE Aruba 
2022. 


E parti blauw cla di WeWe su hala ta representa e mucha 
hombernan di diferente scol cu tambe ta participando den 
WE Aruba 2022. E colornan blauw, geel, cora y blanco ta 
respresenta e color di e bandera di Aruba y tur e colornan aki 
hunto, ta simbolisa union entre nos muchanan y e weganan 
escolar. Si abo mira WéWé un caminda, yam'e p'e bin saca un 
portet cu bo. WeWe ta hopi cariñoso y ta stima mucha. 

Minister Endy Croes: 
OPLEIDING DI IT TA START NA COLEGIO EPI 


Dialuna atardi a yega informacion di preocupacion di mayornan 


cu lo elimina opleiding di IT. Pa loke ta trata opleiding di IT, 
esaki ta sigui normal y no lo wordo elimina. 


Tin dos opleiding: Allround Medewerker IT y Expert IT system 
and devices. Pa loke ta trata e informacion cu lo reduci e 
cantidad di 'Culinary Arts', tampoco ta berdad. E cuponan ta 
igual na e cantidad anuncia. 


Mester corigi e informacion treci dilanti cu ta wordo haci sin 
base y ta lamenta cu ta purba na trece intrankilidad na un 
forma innecesario. 


Diahuebs ultimo Minister Endy Croes a sorprende 
studiantenan di EPI unidad di Salubridad y Servicio den e 
ramo di Verpleegkunde y Welzijn. En conexion cu dia mundial 
di enfermeria. E mandatario a tuma e oportunidad riba e fecha 
special aki pa felicita e studiantenan cu a scoge e carera aki y 
pa gradicinan. 


Minister Endy Croes a pone enfasis riba e balor y importancia 
di e trabou, specialmente mirando e añanan tras di lomba. Un 
cantidad grandi di alumnonan a duna sosten den e 'response 
team’ durante COVID 19 como tambe den e proyecto di vacuna. 
E mandatario a expresa; ta un trabou cu nos tin cu balora hopi, ° — 
paso es nan cu ta traha den salubridad ta salba bida di henter cu tin e oportunidad pa sigui studia enrikece nan conocemento 
un comunidad. Na mes momento e mandatario di enseñansata haci uso di e oportunidad awo cu bo ta hoben. Masha pabien 
desea e studiantenan hopi exito cu nan estudio. E studiantenan Yy danki pa sirbi salud di pueblo. 

MINISTER GLENBERT CROES A REUNI CU 


START FOUNDATION HULAN DA 


Minister Glenbert Croes a sostene un reunion cu Jos Verhoeven, 
Algemeen Directeur di Start Foundation. Start Foundation a 
cuminsa inicialmente como un uitzendbureau funda a base 
di e filosofia di tripartite, pues door di Sector Sindical, Sector 
Comercial y Sector Publico. 


Mientras tanto START ya no ta un uitzendbureau mas pero ta 
un instituto cu ta sali na e defensa di e trahado proactivamente, 
cu un manera inovativo di atende cu asuntonan di mercado 
laboral. Mas bien tambe, START foundation a bira un vocero 
pa derechonan laboral di trahadonan. 


Sr. Verhoeven cu Minister Glenbert Croes a elabora riba e 
similaridadnan den mercado laboral y con trahando hunto lo 
por mehora e posicion y futuro di trahadornan di Aruba den e 
mercado laboral den cuadro di e recuperacion economico di 
nos Pais. 

MINISTER GLENBERT CROES A REUNI CU SU 
COLEGA HULANDES MINISTER ROB JETTEN 


Minister Rob Jetten di Hulanda ta e Minister di Energia pa cual 
motibo cu Glenbert Croes a reuni cu su colega Hulandes pa 
hunto delibera riba e futuro energetico di Aruba, Hulanda y 
mundialmente. 


E mandatario a informa Minister Jetten di e transicion importante 
cu recientemente Aruba a haci, esta di elimina uzo di HFO y 
pasa over pa un energia mas limpi cu ta LNG. Un iniciativa di 
Aruba pa aplaudi mirando e meta final cu ta pa cumpli cu e 
tratado di Paris pa 2050. 


Manera e mandatario a publica: "Hunto nos lo logra scapa 
nos humanidad, scapa nos mundo cu un politica energetico 
dinamico, limpi, den transicion y protegiendo nos medio 
ambiente, pa nos generacionnan venidero por tin un mundo 
salba pa biba riba dje. Cu Colega Minister di Energía Rob 
Jetten nos ta bai traha hunto como Reino Hulandes rumbo e 
cumplimento cu e Acuerdo di Paris 2050". 


DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 

